open-index/open-wikipedia-markdown huggingface dataset:
Κλαυδία Αντωνία

Η **Κλαυδία Αντωνία** (περίπου 30 μ.Χ. - 66 μ.Χ.) ήταν κόρη του Ρωμαίου Αυτοκράτορα Κλαύδιου και της δεύτερης συζύγου του Αιλίας. Ήταν ετεροθαλής αδερφή της Οκταβίας και του Βρεταννικού.

## Βιογραφία
Μέχρι το 37 ανατράφηκε από την γιαγιά της (από την πλευρά του πατέρα), την Αντωνία τη Νεότερη, η οποία απεβίωσε εκείνο το έτος. Από τότε μέχρι το 43, μεγάλωσε με τον πατέρα της. Το 43 παντρεύτηκε για πρώτη φορά τον Γνώο Πομπηίο. Οι γονείς του ήταν ο σύμβουλος Μάρκος Λικίνιος και Σκριμπονία. Σύμφωνα με τον Σουητώνιο, ο Πομπήιος δολοφονήθηκε αρκετά χρόνια αργότερα (46/47), όταν πιάστηκε στο κρεβάτι με έναν εραστή του. Ο Κάσσιος Δίων αναφέρει ότι η αυτοκράτειρα Βαλερία Μεσσαλίνα διέταξε την εκτέλεσή του από φόβο ότι ο Πομπήιος θα μπορούσε να γίνει αντίπαλος του γιου της Βρετανικού.

Η Αντωνία παντρεύτηκε το 47 τότε τον ετεροθαλή αδερφό της μητριάς της Μεσσαλίνας, Φαύστο Κορνήλιο. Είχαν ένα γιο που πέθανε πριν από τα δεύτερά του γενέθλια. Το 58 ο Φαύστος εξορίστηκε και το 62 δολοφονήθηκε με εντολή του αυτοκράτορα Νέρωνα. Το 65, ο Τάκιτος καταγράφει τη φήμη ότι ο Πίσων σκόπευε να παντρευτεί την Αντωνία ως στοιχείο της συνωμοσίας του εναντίον του Νέρωνα.  Μετά το θάνατο της αυτοκράτειρας Ποππαίας Σαβίνας, της δεύτερης συζύγου του Νέρωνα, ο Νέρων ζήτησε από την Αντωνία να τον παντρευτεί. Όταν η Αντωνία αρνήθηκε, ο Νέρωνας την κατηγόρησε για απόπειρα εξέγερσης και την εκτέλεσε. Ήταν η τελευταία εγγονή του Νέρωνα Κλαύδιου Δρούσου και της Αντωνίας της Νεότερης, από τους οποίους καταγόταν και ο Νέρωνας.

## Παραπομπές


Κατηγορία:Ρωμαίοι
Πληθωρισμός (κοσμολογία)

Στη φυσική κοσμολογία, **κοσμικός πληθωρισμός**, **κοσμολογικός πληθωρισμός**, ή απλά ** πληθωρισμός** είναι μια θεωρία της εκθετικής διαστολής του χώρου στο πρώιμο σύμπαν. Η πληθωριστική εποχή διήρκεσε από τα 10−36 δευτερόλεπτα μετά την εικαζόμενη Μεγάλη Έκρηξη (*Big Bang*)  σε κάποια στιγμή μεταξύ 10−33 και 10−32 δευτερόλεπτα μετά τη μοναδικότητα. Μετά την πληθωριστική περίοδο, το Σύμπαν συνεχίζει να επεκτείνεται, αλλά με λιγότερο έντονο ρυθμό.
## Γενικά
Η θεωρία του πληθωρισμού αναπτύχθηκε στις αρχές της δεκαετίας του 1980. Η θεωρία εξηγεί την προέλευση της μεγάλης κλίμακας δομής του σύμπαντος. Κβαντικές διακυμάνσεις στις μικροσκοπικές πληθωριστικές περιοχές, μεγεθύνθηκαν σε κοσμικό μέγεθος, και έγιναν οι σπόροι για την ανάπτυξη της δομής του Σύμπαντος. Πολλοί φυσικοί πιστεύουν επίσης ότι ο πληθωρισμός εξηγεί γιατί το Σύμπαν φαίνεται το ίδιο προς όλες τις κατευθύνσεις (ισοτροπικό), γιατί η ακτινοβολία υποβάθρου διανέμεται ομοιόμορφα, γιατί το Σύμπαν είναι επίπεδο και γιατί δεν έχουν παρατηρηθεί μαγνητικά μονόπολα.
## Ο μηχανισμός
Ο λεπτομερής μηχανισμός της φυσικής σωματιδίων που ευθύνεται για τον πληθωρισμό δεν είναι γνωστός. Το βασικό πληθωριστικό μοντέλο είναι αποδεκτό από τους περισσότερους επιστήμονες, ενώ μια σειρά από προβλέψεις του πληθωρισμού έχουν επιβεβαιωθεί από παρατηρήσεις, ωστόσο, μια σημαντική μειονότητα των επιστημόνων διαφωνεί με αυτή τη θέση. Το υποθετικό πεδίο που πιστεύεται ότι είναι υπεύθυνο για τον πληθωρισμό ονομάζεται inflaton.
## Οι αρχιτέκτονες
Το 2002, τρεις από τους  αρχιτέκτονες της θεωρίας πληθωρισμού είχαν αναγνωριστεί για τις σημαντικές συνεισφορές τους: οι φυσικοί Άλαν Γκουθ του MIT, ο Αντρέι Λίντε του Στάνφορντ, και ο Πολ Στάινχαρτ του Πρίνστον μοιράστηκαν το διάσημο Βραβείο Dirac  "για την ανάπτυξη της έννοιας του πληθωρισμού στην κοσμολογία". Το 2012, στους Άλαν Γκουθ, και Αντρέι Λίντε απονεμήθηκε το *Breakthrough Prize in Fundamental Physics* για την εφεύρεση και την ανάπτυξη της πληθωριστικής κοσμολογίας.

## Σημειώσεις

## Αναφορές
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* Μαξ Τέγκμαρκ, Το *Μαθηματικό μας Σύμπαν* (2014), "Κεφάλαιο 5: Πληθωρισμός"

Κατηγορία:Φυσική κοσμολογία
Κατηγορία:Μεγάλη Έκρηξη
Καθεδρικός Ναός Αγίου Βικεντίου ντε Πωλ (Τύνιδα)

Ο **Καθεδρικός Ναός Αγίου Βικεντίου ντε Πωλ** βρίσκεται στην πρωτεύουσα της Τυνησίας, την Τύνιδα και αποτελεί την έδρα της Αρχιεπισκοπής της Τύνιδας. Είναι αφιερωμένος στον Άγιο Βικέντιο ντε Πωλ που γεννήθηκε το 1581 και πέθανε το 1660 και θεωρείται προστάτης όλων των φιλανθρωπικών ιδρυμάτων της Ρωμαιοκαθολικής Εκκλησίας.

Ο ναός ξεκίνησε να κατασκευάζεται το 1893 και άρχισε να λειτουργεί τα Χριστούγεννα του 1897, αν και προσωρινά με ξύλινα καμπαναριά λόγω έλλειψης χρημάτων. Έχει νεοβυζαντινά αρχιτεκτονικά στοιχεία καθώς και στοιχεία της Μαυριτανικής και της Γοτθικής Αναγέννησης. Βρίσκεται στην Πλατεία της Ανεξαρτησίας (Place de l'Indépendence), απέναντι από τη Γαλλική πρεσβεία, στο σημείο που η Λεωφόρος Χαμπίμπ Μπουργκίμπα (Avenue Habib Bourguiba) συναντά την Λεωφόρο της Γαλλίας (Avenue de France).

Ο Καθεδρικός του Σαιντ Βίνσεντ ντε Πωλ συνεχίζει να λειτουργεί και σήμερα ως εκκλησία σε αντίθεση με τον Καθεδρικό του Σαιντ Λουίς στην Καρθαγένη, που ανήκει πλέον στο κράτος της Τυνησίας και χρησιμοποιείται για πολιτιστικές εκδηλώσεις.

## Παραπομπές


Κατηγορία:Καθεδρικοί ναοί στην Τυνησία
Κατηγορία:Τύνιδα
Brotherhood of Man

Οι **Brotherhood of Man** είναι ένα βρετανικό συγκρότημα της ποπ, το οποίο έκανε επιτυχία στη δεκαετία του 1970. Κέρδισαν τον διαγωνισμό τραγουδιού της Eurovision το 1976 με το τραγούδι "Save Your Kisses for Me".
 

Δημιουργήθηκαν το 1969 από τον τραγουδοποιό και δισκογραφικό παραγωγό Τόνι Χίλερ. Το όνομά τους (Brotherhood of Man) ήταν αρχικά ένας συλλογικός τίτλος για τραγουδιστές που άλλαζαν πολύ συχνά στη σύνθεση του συγκροτήματος. Νωρίτερα, σημείωσαν διεθνή επιτυχία με το τραγούδι τους "United We Stand" (1970), το οποίο χρησιμοποιήθηκε ακόμα και ως ύμνος. Ως το 1973 το συγκρότημα είχε πάρει τον δρόμο του και ο Χίλερ έφτιαξε ένα τετραμελές συγκρότημα, αποτελούμενο από τους Μάρτιν Λι, Λι Σέριντεν, Νίκι Στίβενς και Σάντρα Στίβενς. Με την σύνθεση εκείνη, το γκρουπ έκανε μεγάλες επιτυχίες, όπως τα "Kiss Me Kiss Your Baby", "Angelo", "Oh Boy (The Mood I'm In)" και "Figaro". Στην πατρίδα τους, το Ηνωμένο Βασίλειο σημείωσαν την μεγαλύτερη επιτυχία, με 3 τραγούδια στην κορυφή και 4 άλμπουμ στα 20 καλύτερα. Με αυτήν τη σύνθεση το συγκρότημα συνεχίζει ως σήμερα, παίζοντας ανά την Ευρώπη. Συνολικά έχουν κυκλοφορήσει 16 studio albums, με παγκόσμιες πωλήσεις δίσκων που ξεπερνούν τα 15 εκατομμύρια.

## Μέλη

Brotherhood of Man I (1969–1972)
* Τζον Γκούντισον *(1969–71)*
* Τόνι Μπάροουζ *(1969–70)*
* Ρότζερ Γκρίναγουεϊ *(1969–71)*
* Σου Γκλόβερ*(1969–72)*.
* Σάνι Λέσλι *(1969–72)*
* Χαλ Άτκινσον*(1971–72)*
* Ράσελ Στόουν *(1971–72)*
Brotherhood of Man II (1972–σήμερα)
* Μάρτιν Λι *(1972–2024, θάνατος)*
* Λι Σέριντεν *(1972–81, 1986–σήμερα)*
* Νίκι Στίβενς *(1972–σήμερα)*
* Σάντρα Στίβενς *(1973–σήμερα)*
* Μπάρι Άπτον *(1982–84)*

## Δισκογραφία
### Άλμπουμς
**United We Stand* (Deram, 1970)
**We're the Brotherhood of Man * (Deram, 1972)
**The World of the Brotherhood of Man* (Decca, 1973)
**Good Things Happening* (Dawn, 1974)
**Love and Kisses* (Pye, 1976)
**Oh Boy!* (Pye, 1977)
**Images* (Pye, 1977)
**B for Brotherhood* (Pye, 1978)
**Twenty Greatest* (K-tel/Pye, 1978)
**Higher Than High* (Pye, 1979)
**Singing a Song* (Pye, 1979)
**Good Fortune* (Dazzle, 1980)
**Sing 20 Number One Hits* (Warwick, 1980)
**20 Disco Greats / 20 Love Songs* (Warwick, 1981)
**Lightning Flash* (EMI, 1983)
**The Butterfly Children* (1992)
**Greenhouse* (1997)
**The Seventies Story* (2002)

## Παραπομπές


## Εξωτερικοί σύνδεσμοι
*Επίσημη ιστοσελίδα των Brotherhood of Man
*Επίσημος δικτυακός τόπος του Tony Hiller

Κατηγορία:Βρετανικά μουσικά συγκροτήματα
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Πρόεδρος της Αλβανίας

Ο **Πρόεδρος της Αλβανίας** (), επίσημα ο **Πρόεδρος της Δημοκρατίας της Αλβανίας** (), είναι ο αρχηγός του κράτους, ο διοικητής του στρατού και ο εκπρόσωπος της ενότητας του αλβανικού λαού. Ο Πρόεδρος εκλέγεται για 5 έτη με μυστική ψηφοφορία και χωρίς συζήτηση από το Κοινοβούλιο της Αλβανίας με πλειοψηφία δύο τρίτων του συνόλου των μελών του. Το Σύνταγμα της Αλβανίας θέτει μέγιστο όριο τις δύο θητείες.

Το Γραφείο του Προέδρου της Αλβανίας αποτελείται από το άμεσο προσωπικό του, καθώς και το προσωπικό υποστήριξης που υπάγεται στον πρόεδρο. Το Γραφείο έχει την έδρα του στο Προεδρικό Μέγαρο στην πρωτεύουσα της χώρας, τα Τίρανα. Το Σύνταγμα της Αλβανίας καθορίζει την εμφάνιση και τη χρήση του προεδρικού εμβλήματος που βρίσκεται σε κτίρια του Γραφείου του Προέδρου, την κατοικία του προέδρου, τα οχήματα μεταφοράς όταν είναι σε χρήση από τον πρόεδρο, και σε άλλες τελετές.

Ο 8ος και σημερινός Πρόεδρος είναι ο Μπαϊράμ Μπεγκάι, ο οποίος εξελέγη στις 4 Ιουνίου 2022 και ορκίστηκε στις 24 Ιουλίου 2022. 

## Πρόεδροι (1925-σήμερα)

## Παραπομπές


Κατηγορία:Πολιτική της Αλβανίας
*
Μπανιτζουρίδες

Οι **Μπανιτζουρίδες** ήταν μια μικρής διάρκειας μουσουλμανική ιρανική δυναστεία, που κυβέρνησε τη Βακτρία και τμήματα του Ινδοκούς. 

Το εμιράτο τους ήταν υποτελές των Σαμανιδών μέχρι την πτώση του το 908.

## Εμίρηδες
* Χάσιμ ιμπν Μπανιτζούρ (περίοδος ισχύος 848-857)
* Νταούντ ιμπν αλ-Αμπάς ιμπν Χάσιμ (περίοδος ισχύος 857-873)
* Μουχάμαντ ιμπν Άχμαντ ιμπν Μπανιτζούρ (περίοδος ισχύος 873-898/899)
* Άχμαντ ιμπν Μουχάμαντ (περίοδος ισχύος 899-908)

## Παραπομπές

Κατηγορία:Μουσουλμανικές δυναστείες
Γεώργιος Βασιλείου (τραπεζίτης)

Ο **Γεώργιος Βασιλείου** (1813 - 1889) ήταν Έλληνας τραπεζίτης.

## Βιογραφικά στοιχεία

Εισήλθε στην Εθνική Τράπεζα της Ελλάδος και το 1847 εξελέγη μέλος της διευθύνουσας επιτροπής της Τράπεζας. Στις 11 Δεκεμβρίου 1861 εξελέγη υποδιοικητής της Εθνικής Τράπεζας, θέση στην οποία παρέμεινε μέχρι και τον θάνατό του. Συνέβαλε σημαντικά στην ίδρυση της εταιρείας των Σιδηροδρόμων Θεσσαλίας, της οποίας υπήρξε μέτοχος και Πρόεδρος του διοικητικού συμβουλίου.

Απεβίωσε το 1889.

## Παραπομπές


## Εξωτερικοί σύνδεσμοι
*Γεώργιος Βασιλείου στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες τραπεζίτες
Γιώργος Βασιλείου (αποσαφήνιση)

Με το όνομα **Γιώργος Βασιλείου** ή **Γεώργιος Βασιλείου** μπορεί να αναφέρονται τα εξής πρόσωπα:

*Γιώργος Βασιλείου  (1931–2026) ,Ελληνοκύπριος πολιτικός, 
*Γιώργος Βασιλείου (1950–2016) , Έλληνας ηθοποιός
*Γιώργος Βασιλείου (1984), Κύπριος ποδοσφαιριστής,
*Γεώργιος Βασιλείου (1888–1932) ,Έλληνας εκδότης 
*Γεώργιος Βασιλείου  (1813 –1889) ,Έλληνας τραπεζίτης.
Ισπανική διάλεκτος της Καραϊβικής

Η **ισπανική διάλεκτος της Καραϊβικής** (ενδώνυμο: ) είναι μία από τις διαλέκτους της ισπανικής γλώσσας στην Αμερικανική ήπειρο. Οι ομιλητές της εκτείνονται στο σύνολο των ισπανόφωνων Αντίλλων (Κούβα, Πουέρτο Ρίκο, Δομηνικανή Δημοκρατία) και τα βόρεια παράλια της νοτίου Αμερικής (ακτές της Κολομβίας, Παναμά και Βενεζουέλας).  Είναι παρούσα επίσης σε ισπανόφωνες κοινότητες στο Μαϊάμι και τη Νέα Υόρκη και σε προϊόντα της ποπ κουλτούρας όπως η μπατσάτα και το ρεγκετόν. Ο ορισμός της Καραϊβικής ως διακριτής διαλεκτολογικής επικράτειας είναι εν μέρη προβληματικός δεδομένης της μεγάλης παρουσίας σε αυτή πολυάριθμων διατοπικών, διαστρατικών και διαφασικών ιδιωμάτων. Παραδοσιακά οι δύο διακριτές περιοχές εντάσσονται στην ίδια διαλεκτολογική κατηγορία αν και υφίστανται ορισμένες διαφορές μεταξύ της διαλέκτουν των Αντίλλων (γνωστή ως ) και των υπολοίπων.

Όντας οι ακτές της Καραϊβικής η περιοχή που υπέστη νωρίτερη τη γλωσσική επιρροή από την Ιβηρική χερσόνησο κατά την ενσωμάτωσή της στο στέμμα της Καστίλης, δέχθηκε γρήγορα μεγάλο αριθμό Αφρικανών σκλάβων (ομιλητών Νιγηροκογκολικών γλωσσών στην πλειοψηφία τους) , γεγονός που διαμόρφωσε μια κοινή διαλεκτολογική βάση που γίνεται εμφανής στο λεξικό και την προφορά. Η επαφή των κύριων λιμένων της περιοχής με την Ανδαλουσία και τα Κανάρια αποτέλεσε έτερη επιρροή. Η περιφερειακή διάλεκτος συμβιώνει με τις κατά τόπους κρεολικές γλώσσες.

Στη φωνολογία χαρακτηριστικά της είναι η απουσία του χειλοδοντικού τριβόμενου (σεσέο), η σύγχυση του πλάγιου ουρανικού με το αντίστοιχο προσεγγιστικό (''γιεΐσμο''), ο ρωτακισμός, η δάσυνση του υπερωικού τριβόμενου /x/ και του φατνιακού τριβόμενου /s/ σε συλλαβική έξοδο.

## Παραπομπές


Κατηγορία:Γλώσσες της Κούβας
Κατηγορία:Γλώσσες του Πουέρτο Ρίκο
Κατηγορία:Γλώσσες της Δομινικανής Δημοκρατίας
Κατηγορία:Γλώσσες της Κολομβίας
Κατηγορία:Γλώσσες της Βενεζουέλας
Κατηγορία:Γλώσσες του Παναμά
Κατηγορία:Ισπανικές διάλεκτοι της Αμερικής
Ισπανικές διάλεκτοι της Αμερικής

μικρογραφία|249x249εσ|Ποσοστό ισπανόφωνων στην αμερικανική ήπειρο
Τα **ισπανικά της Αμερικής** (español/castellano de América, español americano) εμπεριέχουν τις διαλέκτους και ιδιώματα που ομιλούνται στην Αμερικανική ήπειρο ως αποτέλεσμα της ενσωμάτωσης μεγάλου μέρους της στο Στέμμα της Καστίλης τον 16ο αιώνα. Ο όρος περιγράφει αποκλειστικά και μόνο τη γεωγραφική διάσταση της γλώσσας δεδομένου ότι τα κοινά χαρακτηριστικά των διαφόρων διαλέκτων όπως η σύγχυση των συριστικών  φωνημάτων εμφανίζονται και σε ορισμένες διαλέκτους της Ισπανίας όπως η ανδαλουσιανική ή η κανάρια ενώ έτερα, πιο συντηρητικά χαρακτηριστικά, συνδέουν ορισμένα ιδιώματα ακόμη και με τα ισπανικά της Καστίλης. Γενικότερα, τα πλειοψηφικά γλωσσικά τους χαρακτηριστικά ανάγουν το σύνολο των διαλέκτων στα ισπανικά του Χρυσού Αιώνα (16ος-17ος αιώνας).

Οι Αμερικανοί ισπανόφωνοι αποτελούν περίπου το 90% των φυσικών ομιλητών της γλώσσας στον κόσμο, όντας τα ισπανικά (που λαμβάνουν αμφότερες τις ονομασίες *castellano* ή *español*) είναι επίσημη ή κυρίαρχη γλώσσα στο σύνολο των κρατών της Ισπανόφωνης Αμερικής· ομιλούνται και σε άλλα κράτη όπως το Μπελίζ ή οι ΗΠΑ.

## Διάλεκτοι
Η ισπανική διαλεκτολογία στην Αμερικανική ήπειρο παραδοσιακά έχει προτείνει διάφορες διαλεκτολογικές ομάδες, όντας διάφορα τα κριτήρια. Μία αρχική διαφοροποίηση είναι η κατηγοριοποίηση των διαλέκτων σε υψηλές και χαμηλές, με τις πρώτες να παρουσιάζουν διατήρηση των συμφώνων και τις δεύτερες εξασθένισή τους κυρίως σε ενδοφωνηεντικές θέσεις. Σύμφωνα με τον συλλογικό τόμο Γκουτιέρες-Ρεσάκ 2014 αυτές είναι οι εξής:

### Υψηλές διάλεκτοι
* Η κεντρική και βόρεια διάλεκτος του Μεξικού
* Διάλεκτος των Άνδεων
* Διάλεκτος της Παραγουάης

### Χαμηλές διάλεκτοι
* Η διάλεκτος του Γιουκατάν και των παραλίων του Μεξικού
* Διάλεκτος της Κεντρικής Αμερικής
* Ισπανικά της Κολομβίας και Βενεζουέλας
*Διάλεκτος της Χιλής
* Διάλεκτος του Ρίο ντε λα Πλάτα
* Διάλεκτος της Καραϊβικής
Τα ισπανικά επίσης ομιλούνται στις Ηνωμένες Πολιτείες από περίπου 45 εκατομμύρια άτομα, τα οποία διατηρούν σε μεγάλο βαθμό τη οικεία τους διάλεκτο. Επομένως, παρά την ύπαρξη ορισμένων κοινών χαρακτηριστικών που οφείλονται στην επαφή με την αγγλική, δεν υφίσταται μια κοινή ισπανική διάλεκτος των ΗΠΑ.

## Παραπομπές


## Περαιτέρω βιβλιογραφία
* Antonio Torres Torres (20162 [2005]): *El español de América*. Πανεπιστήμιο της Βαρκελώνης.

## Εξωτερικοί σύνδεσμοι
* Σύνδεσμος Ακαδημιών της Ισπανικής Γλώσσας: *[http://www.asale.org/recursos/diccionarios/damer Λεξικό αμερικανισμών]*.


Κατηγορία:Γλώσσες των Ηνωμένων Πολιτειών
Δεύτερο Πρόγραμμα (Σοβιετική Ένωση)

Το **Δεύτερο Πρόγραμμα** ήταν το τέταρτο τηλεοπτικό κανάλι της Σοβιετικής Κεντρικής Τηλεόρασης, που δημιουργήθηκε το 1967 για τη Μόσχα και τοΛένινγκραντ. Άρχισε να εκπέμπει σε όλη τη Σοβιετική Ένωση το 1977. Περιείχε εκπομπές ψυχαγωγίας που παράγονταν στη Μόσχα και από τις σοβιετικές δημοκρατίες, μέσω των τηλεοπτικών σταθμών των Σοβιετικών δημοκρατιών. 

Κατηγορία:Ρωσία-επέκταση
Δ
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1977
Μαρί Μιριάμ

Η **Μαρί Μιριάμ** (Marie Myriam, γεννήθηκε ως Myriam Lopes στις 8 Μαΐου 1957, στο Λουλούαμπουργκ/Κανάνγκα, του Βελγικού Κονγκό, σημερινή Λαϊκή Δημοκρατία του Κονγκό) είναι Γαλλίδα τραγουδίστρια πορτογαλικής καταγωγής. 

Εκπροσωπώντας τη Γαλλία, κέρδισε τον Διαγωνισμό Τραγουδιού της Eurovision το 1977 με το τραγούδι *[[L'oiseau et l'enfant]]* ("Το πουλί και το παιδί") σε μουσική του Ζαν Πολ Καρά και σε στίχους του Τζο Γκρέισι. Το single έφτασε στο #42 στο UK Singles Chart τον Ιούνιο του 1977.

Το 1981, η Μιριάμ επίσης εκπροσώπησε τη Γαλλία στο Μουσικό Φεστιβάλ Yamaha με το τραγούδι "Sentimentale" και ήρθε στην ένατη θέση.
Η τραγουδίστρια έκανε μια εμφάνιση στη συναυλία για την 50ή επέτειο στην Κοπεγχάγη τον Οκτώβριο του 2005 ως guest παρουσιάστρια και ηθοποιός. Την ίδια χρονιά, έγραψε την εισαγωγή στη γαλλική έκδοση του *Διαγωνισμού Τραγουδιού Της Eurovision&#x20;– Η Επίσημη Ιστορία* με τον Τζον Κένεντι Ο'Κόνορ.

## Προσωπική ζωή
Η Μιριάμ ήταν παντρεμένη με τον μουσικό παραγωγό Μισέλ Ελμοσνίνο (Michel Elmosnino) από τα τέλη της δεκαετίας του 1970 μέχρι το θάνατό του, σε ηλικία 67 ετών στις 20 Δεκεμβρίου 2013. Από τον γάμο τους απέκτησαν δύο παιδιά: τη Λορίν (γεννήθηκε το 1982) και τον Ρικ (γεννημένο το 1990).

## Δισκογραφία
### Άλμπουμς
*1977: *L'Oiseau et l'Enfant* (Polydor)
*1979: *Le Cœur somnambule* (Polydor)
*1985: *Calin Caline*
*1988: *En plein cœur*
*1991: *Album VII* (μόνο στο Κεμπέκ)
*2008: *Tous les anges chantent* (χριστουγεννιάτικο άλμπουμ)

;Συλλεκτικά άλμπουμ
*1991: *Tout Simplement Marie Myriam* 
*1994: *14 plus grands succès*
*1995: *Atouts - Ses plus beaux inédits*
*1996: *Charme* (plus 4 new tracks)
*2007: *Encore* (plus few new tracks)

### Singles
*1976: "Ma colombe"
*1977: "L'oiseau et l'enfant"
*1979: "Un homme libre"
*1979: "Toujours partir"
*1979: "Le cœur somnambule
*1979: "Chansons pour Casimir"
*1980: "Los Olvidados"
*1981: "J'aime quand tu es jaloux"
*1982: "Sentimentale"
*1985: "La plus belle chanson d'amour" (διασκευή του "I'll Find My Way Home" των Τζον Άντερσον και Vangelis)
*1985: "Vivre"
*1985: "Nostalgia"
*1987: "Tout est pardonné"
*1988: "Dis-moi les silences"
*1988: "En plein cœur"
*1989: "La solitude des rois"
*1992: "Petit homme"

;Συλλογές
*1989: "Pour toi Arménie" (με διάφορους καλλιτέχνες)

;Σάουντρακ
*1982: "Le Merveilleux Voyage de Nils Holgersson au pays des oies sauvages" (τίτλοι έναρξης του anime)

## Παραπομπές


Κατηγορία:Γαλλίδες τραγουδίστριες
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Γαλλία

Κατηγορία:Διαγωνισμός Τραγουδιού Eurovision 1977
Κατηγορία:Νικητές Διαγωνισμού Τραγουδιού Eurovision
Μιλωνία Καισωνία

Η **Μιλωνία Καισωνία** ήταν Ρωμαία αυτοκράτειρα, κόρη του Καισώνιου και της Βιστίλλας, η τέταρτη και η τελευταία σύζυγος του Αυτοκράτορα Γάιου Καλιγούλα. 

Λίγα έχουν γραφεί για τη ζωή της Καισωνίας. Ο Σουητώνιος λέει, ότι όταν ο Καλιγούλας την παντρεύτηκε, δεν ήταν ούτε όμορφη ούτε νέα και ήταν ήδη μητέρα τριών θυγατέρων από έναν άλλο άνδρα. Την περιγράφει ως γυναίκα με απερίσκεπτη υπερβολή και αγριότητα, την οποία παρόλα αυτά ο Καλιγούλας αγάπησε με πάθος και πίστη. Η Καισωνία ήταν έγκυος κατά τη στιγμή του γάμου και γέννησε μια κόρη, την Ιουλία Δρουσίλλα, μόνο έναν μήνα αργότερα (ή σύμφωνα με τον Σουητώνιο, την ημέρα του γάμου).  Ο Καλιγούλας συχνά την έδειχνε γυμνή στους φίλους του. Σε μια περίεργη επίδειξη αγάπης, την απειλούσε στα αστεία, ότι θα τη βασανίσει ή θα τη σκοτώσει.

Στις 24 Ιανουαρίου 41 ο Καλιγούλας δολοφονήθηκε και λίγες ώρες μετά η Καισωνία και η Δρουσίλλα δολοφονήθηκαν επίσης. Ο Ιώσηπος αναφέρει, ότι πέθανε γενναία: θλιμμένη για τον θάνατο του συζύγου της, πρότεινε πρόθυμα το λαιμό της στον δολοφόνο, λέγοντάς του να την σκοτώσει χωρίς δισταγμό. 

## Παραπομπές


Κατηγορία:Ρωμαίες Αυτοκράτειρες
Ου Σιν

Το **Ου Σιν** (κινέζικα: 五 行, πινγίν: Wǔ Xíng), γνωστό επίσης ως **Πέντε Στοιχεία**, **Πέντε Φάσεις**, **Πέντε Πράκτορες**, **Πέντε Κινήσεις**, **Πέντε Διαδικασίες**, **Πέντε Βήματα/Στάδια** και **Πέντε Πλανήτες** είναι η σύντομη μορφή των «πέντε ειδών των τσι που κυριαρχούν σε διαφορετικές χρονικές περιόδους». Είναι ένα πενταπλό εννοιολογικό σχήμα που χρησιμοποιούν πολλά παραδιασκά κινέζικα πεδία για να εξηγήσουν ένα μεγάλο εύρος φαινομένων, από τους κοσμικούς κύκλους μέχρι τις αλληλεπιδράσεις των εσωτερικών οργάνων και από τα θέματα διαδοχής πολιτικών καθεστώτων μέχρι τα θέματα της παραδοσιακής ιατρικής. Οι «πέντε φάσεις» είναι το Φωτιά (火 *huǒ*), η Νερό (水 *shuǐ*), η Ξύλο (木 *mù*), το Μέταλλο (金 *jīn*) και το Γη (土 *tǔ*). Κατά τη σειρά της «αμοιβαίας γένεσης» (相生), είναι το Ξύλο, η Φωτιά, η Γη, το Μέταλλο και το Νερό. Κατά τη σειρά της «αμοιβαίας υπερδράσης» (相克), είναι το Ξύλο, η Γη, το Νερό, η Φωτιά και το Μέταλλο.

Το σύστημα των πέντε φάσεων χρησιμοποιήθηκε για να περιγράψει την αλληλεπίδραση και τη σχέση μεταξύ των φαινομένων. Έφθασε στην ωρίμανση του κατά τον δεύτερο ή πρώτο αιώνα π.Χ κατά τη διάρκεια της Δυναστείας Χαν και χρησιμοποιήθηκε σε διάφορους τομείς της πρώιμης κινέζικης σκέψης, όπως το Φενγκ σούι, η αστρολογία, η ιατρική, η μουσική, η στρατηγική και οι πολεμικές τέχνες. Το σύστημα χρησιμοποιείται ακόμα και σήμερα σε τομείς της εναλλακτικής ιατρικής και των πολεμικών τεχνών.

## Παραπομπές


## Εξωτερικοί σύνδεσμοι

* Wuxing (Wu-hsing), άρθρο της Ronnie Littlejohn για την Διαδικτυακή Εγκυκλοπαίδεια της Φιλοσοφίας (Internet Encyclopedia of Philosophy.

κατηγορία:Κινεζική φιλοσοφία
Δημήτρης Βεζανής

Ο **Δημήτριος Βεζανής** (1904-19 Μαρτίου 1968) ήταν καθηγητής Πανεπιστημίου, πολιτικός επιστήμονας και συνταγματολόγος και ένας από τους σημαντικότερους  θεωρητικούς του Ελληνικού εθνικισμού.

## Βιογραφικό
Πατέρας του ήταν ο Σωτήριος Βεζανής, νομικός, υφηγητής Πολιτικής Οικονομίας και βιομήχανος υαλουργίας με σπουδές κλωστοϋφαντουργίας και ένας από τους πρώτους που έθεσαν τα θέματα της οκτάωρης εργασίας, της αργίας της Κυριακής και της εισαγωγής του θεσμού των κοινωνικών ασφαλίσεων.

Μαθήτευσε στο 3ο τετρατάξιο Γυμνάσιο Αθηνών, σπούδασε στη Νομική Σχολή στο Πανεπιστήμιο Αθηνών και έκανε μεταπτυχιακές σπουδές στο Πανεπιστήμιο του Μονάχου, όπου ανακηρύχθηκε διδάκτορας στη σχολή Πολιτικών Επιστημών. Το 1932 εκλέχθηκε υφηγητής στην έδρα της Γενικής Πολιτειολογίας του Πανεπιστημίου Αθηνών. Είχε εκλεγεί επίσης Έκτακτος καθηγητής της Γενικής Πολιτειολογίας και του Συνταγματικού δικαίου στην Πάντειο Ανωτάτη Σχολή Πολιτικών Επιστημών, στην οποία δίδαξε έως το θάνατο του το 1968. Το 1930-1931 διατέλεσε Νομάρχης Άρτας. Ήταν συνεργάτης της εφημερίδας *Ο Εθνικοσοσιαλιστής* που εξέδιδε από το 1934 το πολιτικό κόμμα *Οργάνωση Εθνικοφρόνων Σοσιαλιστών* του Ιάκωβου Διαμαντόπουλου. Από το 1936 έως το 1948 ήταν διευθυντής στο Ίδρυμα Κοινωνικών Ασφαλίσεων (ΙΚΑ). Υπήρξε ηγετικό στέλεχος της οργανώσεως *Εθνικιστικός Σύνδεσμος*, η οποία κατά τη γερμανική κατοχή δημιούργησε την αντιστασιακή οργάνωση *Πρόμαχοι* και εξέδιδε τα έντυπα *Προμαχών* και *Η Μπόμπα*. Το 1946 συμμετείχε στις εκλογές ως υποψήφιος βουλευτής Πειραιώς με το *Κόμμα των Χιτών*.

Το 1962, υπέστη έμφραγμα του μυοκαρδίου και νοσηλεύτηκε στο νοσοκομείο *Ευαγγελισμός*. Πέθανε στο σπίτι του μετά από καρδιακή ανακοπή.

## Συγγραφικό έργο
*Ο Παλαμάς φιλόσοφος 1930,
*Η περί κράτους και δικαίου θεωρία του Felix Somlo το 1934, 
*Το συντεχνιακόν κράτος το 1935, έκδοση Νέα Εστία, 
*Η φιλοσοφία του Λένιν το 1936, 
*Ο Ανώτατος Άρχων το 1936, επανέκδοση το 1944, 
*Πολιτισμός και επιστήμη του πολιτισμού το 1939, 
*Μαθήματα συνταγματικού δικαίου, έργο σε 2 τόμους, το 1938-1939, 
*Βάσεις και προοπτική της Κοινωνικής πολιτικής και του εργατικού δικαίου το 1944, 
*Η ιδέα του κράτους παρ’ Έλλησι το 1949, 
*Το Κράτος (Πανεπιστημιακές παραδόσεις) το 1949, 
*Η αιωνία νεότης των Ελλήνων 1950, 
*Το μέγα μήνυμα του Περικλή Γιαννόπουλου 1951, 
*Θρησκεία και Έθνος 1956, 
*Γενική πολιτειολογία 1947-1963
*La souveraineté, notion indispensable dans tout ordre juridique, Athènes 1964,
*Kritik der Gewaltenteilungslehre, "Österreichische Zeitschrift für öffentliches Recht", Βιέννη, 1964.
*Η διοικητική μας οργάνωση, 
*Ίων Δραγούμης, 
*Το ζήτημα της Κύπρου, 
*Κράτος και έθνος,
*Θεωρία του κράτους
*Υπό το φώς του εθνικισμού (Τέσσαρες λόγοι)

## Πηγές


Κατηγορία:Έλληνες συνταγματολόγοι
Κατηγορία:Αντικομμουνιστές
Κατηγορία:Νομάρχες Άρτας
Ισπανική διάλεκτος του Ρίο ντε λα Πλάτα

H **ισπανική διάλεκτος του Ρίο ντε λα Πλάτα** (ενδώνυμο: español rioplatense) είναι μία από τις αμερικανικές διαλέκτους της ισπανικής γλώσσας που ομιλείται στο μεγαλύτερο μέρος της Αργεντινής (εκτός των ΒΔ επαρχιών) και της Ουρουγουάης. Είναι ιδιαίτερα χαρακτηριστικό λόγω της κυριαρχίας προουρανικών ηχηρών και άηχων πραγματώσεων του προσεγγιστικού ουρανικού φωνήματος /ʝ̞/ της γλώσσας (γνωστό ως ζεΐσμο) και της προσωπικής αντωνυμίας *vos* για το δεύτερο πρόσωπο ενικού (μποσέο). Έχοντας ως επίκεντρο τα μεγάλα αστικά κέντρα του Μπουένος Άιρες, Μοντεβιδέο, Σάντα Φε, Μαρ ντελ Πλάτα, Ροσάριο και Μπαΐα Μπλάνκα, έχει αναδειχθεί στην επικρατούσα διάλεκτο της περιοχής, χαίροντας ένα σχετικά υψηλό κύρος, παρότι ακόμη δεν χαίρει ιδιαίτερης προώθησης στο εκπαιδευτικό σύστημα.

Σε επίπεδο λεξιλογίου και επιτονισμού έχει δεχθεί ισχυρές επιρροές από την ιταλική γλώσσα λόγω των μεταναστευτικών εισροών από τη χώρα της Μεσογείου στις αρχές του 20ού αιώνα.

## Παραπομπές


Κατηγορία:Ισπανικές διάλεκτοι της Αμερικής
Κατηγορία:Γλώσσες της Αργεντινής
Κατηγορία:Γλώσσες της Ουρουγουάης
Ιουνία Κλαυδία

Η **Ιουνία Κλαυδία** (έτος θανάτου: 34 ή 36 ή 37), γνωστή και ως **Ιουνία Κλαυδίλλα**, υπήρξε η πρώτη σύζυγος του Ρωμαίου αυτοκράτορα Καλιγούλα, προτού αυτός ανέλθει στο θρόνο. 

Η Ιουνία παντρεύτηκε τον Καλιγούλα στο (σημερινό) Άντζιο το 33. Ο πατέρας της ήταν διακεκριμένος συγκλητικός ονόματι Μάρκος Ιούνιος Σιλανός. Πέθανε το 34, ή το 36, ή στις αρχές του 37 στη γέννα, φέρνοντας στον κόσμο το πρώτο παιδί του Καλιγούλα, το οποίο επίσης δεν επιβίωσε.

## Παραπομπές


## Πηγές
*

*

*

Κατηγορία:Ρωμαίοι
Λιβία Ορεστίλλα

Η **Λιβία Ορεστίλλα** ή **Κορνηλία Ορεστίλλα** ήταν ρωμαία αυτοκράτειρα και δεύτερη σύζυγος του Αυτοκράτορα Καλιγούλα το 37 ή 38 μ.Χ. 

## Βιογραφία
Ήταν αρχικά παντρεμένη με τον Γάιο Καλπούρνιο Πίσωνα, αλλά πείστηκε (ή αναγκάστηκε) να ακυρώσει τον γάμο, για να μπορέσει ο Καλιγούλας να την παντρευτεί. Σύμφωνα με τους ιστορικούς Δίωνα Κάσσιο και Σουητώνιο, αυτό συνέβη κατά τη διάρκεια των γαμήλιων εορτασμών του Πίσωνα και της Ορεστίλλας. Ο Σουητώνιος ισχυρίζεται, ότι ο Καλιγούλας εξέδωσε μία προκήρυξη την επόμενη ημέρα, ότι είχε αποκτήσει μία νέα σύζυγο. Την επόμενη ημέρα ο Καλιγούλας χώρισε την Ορεστίλλα· ωστόσο της απαγόρευσε επίσης να ξανακάνει σχέση με τον Πίσωνα. Σε δύο χρόνια η Ορεστίλλα και ο Πίσωνας εκδιώχθηκαν για μοιχεία σε ένα μακρινό νησί.

## Παραπομπές


Κατηγορία:Ρωμαίες Αυτοκράτειρες
Μονάδες Ασφαλείας Υπαίθρου

Οι **Μονάδες Ασφάλειας Υπαίθρου** γνωστοί και ως **Μάυδες** ήταν ένοπλη παραστρατιωτική οργάνωση που δημιουργήθηκε το φθινόπωρο του 1946 για την άμυνα της υπαίθρου και της επαρχίας απέναντι στις δυνάμεις του ΔΣΕ και βρίσκονταν κάτω από τον έλεγχο του Γενικού Επιτελείου Στρατού. Τα μέλη τους στρατολογούνταν κυρίως από κατοίκους της υπαίθρου και συνεργάζονταν συνήθως με την Χωροφυλακή και την Εθνοφυλακή. Έδρασαν κατά κύριο λόγο στην περιοχή της Ηπείρου και στην πλειοψηφία τους αποτελούνταν από πρώην μέλη του ΕΔΕΣ. Χρησιμοποιήθηκαν από τις αρχές ως πληροφοριοδότες, ανιχνευτές και τοπικές εφεδρείες. Διέθεταν πρόχειρη οργάνωση και ελαφρύ στρατιωτικό οπλισμό.

Παρόμοιες οργανώσεις που συνήθως συγχέονται μεταξύ τους, ήταν οι Μονάδες Αποσπασμάτων Διώξεων (ΜΑΔ).

## Πηγές


Κατηγορία:Ελληνικός Εμφύλιος 1946 - 1949
Κατηγορία:Ελληνικές παραστρατιωτικές οργανώσεις
Λολλία Παυλίνα

Η **Λολλία Παυλίνα** (λατινικά: Lollia Paulina) ήταν Ρωμαία αυτοκράτειρα, σύζυγος του Γάιου Καλιγούλα.

## Γάμοι και αντίζηλοι
Ο πρώτος σύζυγος της Παoυλίνας ήταν ο Πούμπλιος Μέμμιος Ρέγκουλος, ένας με βαθμό υπάτου), ο οποίος υπηρέτησε ως ανθύπατος και αργότερα ως Ρωμαίος διοικητής. Ο Τάκιτος τον περιγράφει ως αξιοπρεπή άνθρωπο με καλό όνομα. Μαζί του η Παουλίνα έκανε έναν γιο, τον Γάιο.

Το έτος 38, ο Καλιγούλας τη διέταξε να χωρίσει τον σύζυγό της. Αναγκάστηκε να χωρίσει τον Ρέγκουλο και να παντρευτεί τον Καλιγούλα· έτσι έγινε η τρίτη σύζυγός του και αυτοκράτειρα το ίδιο έτος. Ο Καλιγούλας τη χώρισε μετά από έξι μήνες γάμου, φαινομενικά επειδή ήταν στείρα και της απαγόρευσε να κοιμάται ή να έχει σχέση με άλλον άνδρα.

Το 48 η Παυλίνα έγινε αντίζηλη της αδελφής του Καλιγούλα, της Ιουλίας Αγριππίνας. Η Παουλίνα προτάθηκε για τέταρτη σύζυγος του εκ πατρός θείου του Καλιγούλα, του Ρωμαίου αυτοκράτορα Κλαύδιου, μετά το θάνατο της τρίτης συζύγου του Κλαύδιου, της αυτοκράτειρας Μεσσαλίνας. Πράγματι το 49 η Αγριππίνα παντρεύτηκε τον Κλαύδιο. Λίγο αργότερα η Αγριππίνα κατηγόρησε την Παουλίνα για μαγεία, κατηγορώντας τη ότι είχε απαγορευμένες διαβουλεύσεις με αστρολόγους. Χωρίς δίκη, η περιουσία της Παουλίνας (συμπεριλαμβανομένων των κήπων της) κατασχέθηκε και η ίδια εξορίστηκε. Ο Τάκιτος αναφέρει ότι η Παυλίνα αναγκάστηκε να αυτοκτονήσει. Δεν είχε ανεγερθεί τάφος προς τιμήν της, μέχρι τη βασιλεία του Ρωμαίου αυτοκράτορα Νέρωνα.

## Παραπομπές


Κατηγορία:Ρωμαίες Αυτοκράτειρες
Μελίσα Ράους

H **Μελίσα Ράους** (*Melissa Rauch*) (1980) είναι Αμερικανίδα ηθοποιός.

## Βιογραφία
Γεννήθηκε το 1980 στο Μάρλμπορο του Νιου Τζέρσεϊ και προέρχεται από εβραϊκή οικογένεια. Σπούδασε υποκριτική στο Marymount Manhattan College στη Νέα Υόρκη.  Η Rauch ανακοίνωσε ότι ήταν έγκυος στις 11 Ιουλίου 2017 και αποκάλυψε ότι είχε αποβαλει στο παρελθόν. Στις 4 Δεκέμβριου του 2017 εκείνη και ο άντρας της ο συγγραφέας Γουινστον Ραους καλώσορισαν στον κόσμο το πρωτο τους παιδί ένα κορίτσι την Sadie και στις 4 Μαϊου του 2020 καλώσορισαν στον κόσμο το δεύτερο του παιδί ένα αγόρι τον Brooks. 

## Καριέρα
Έχει παίξει σε ταινίες στον κινηματογράφο, μεταξύ αυτών οι: *Σε αγαπάω, φίλε*, *In Lieu of Flowers* και *The Bronze*.

Στην τηλεόραση, συμμετείχε στις σειρές *Kath & Kim*, The Office, True Blood και The Big Bang Theory 

Έγινε ευρέως γνωστή το 2009 από την τηλεοπτική σειρά *[[The Big Bang Theory]]* όπου υποδύοταν την Δρ. *Μπερναντέτ Ροστενκόφσκι-Γουολοβιτς* Για τον ρόλο αυτό, έχει λάβει έξι υποψηφιότητες από κοινού με τους συμπρωταγωνιστές της για τα Βραβεία Σωματείου Ηθοποιών.

Επίσης, έχει δώσει τη φωνή της σε ταινίες κινουμένων σχεδίων όπως: *Η εποχή των παγετώνων: Σε τροχιά σύγκρουσης*.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοεβραίοι
Κάτω Σταροχώρι Αχαΐας

:*Για οικισμούς με ίδιο όνομα στην Αχαΐα, δείτε: [[Σταροχώρι Αχαΐας]]*

Το **Κάτω Σταροχώρι** είναι χωριό της Αχαΐας και υπάγεται στην Τοπική Κοινότητα Σταροχωρίου της Δημοτικής Ενότητας Φαρρών του Δήμου Ερυμάνθου.

Το χωριό βρίσκεται χτισμένο στις βορειοδυτικές απολήξεις του ορεινού όγκου του Ερυμάνθου, σε υψόμετρο περίπου 230 μέτρων. Απέχει οδικώς 10 χλμ. από την Χαλανδρίτσα και 23 χλμ. από την πόλη της Πάτρας.

Οι κάτοικοι της περιοχής έχουν ως κύρια απασχόληση την γεωργία και την κτηνοτροφία, ενώ και η μελισσοκομία αποτελεί βασικό τομέα.

## Ιστορικά στοιχεία
Η παλιά ονομασία του χωριού, που είναι γνωστή ακόμα και σήμερα και χρησιμοποιείται συχνά από τους ντόπιους, είναι **Ζώγα** και κατά πάσα πιθανότητα έχει αρβανίτικη προέλευση.

Στις αρχές του 20ου αιώνα, και συγκεκριμένα το 1903, αναφέρεται ότι το χωριό είχε 103 κατοίκους.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων "Ανέστη Κωνσταντινίδου", Εν Αθήναις 1903.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ζώγα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κάτω Σταροχωρίου Αχαΐας. eetaa.gr. Ανακτήθηκε: 15/06/2017.
* Ε.Ε.Τ.Α.Α. - Διοικητικές μεταβολές Κοινότητας Σταροχωρίου Αχαΐας. eetaa.gr. Ανακτήθηκε: 12/11/2017.
* Buk.gr

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Κώστας Ζώρας

Ο **Κώστας (Κωνσταντίνος) Ζώρας** (1950) είναι Έλληνας νομικός, κοινωνιολόγος και πανεπιστημιακός. Διατέλεσε γενικός γραμματέας του Υπουργικού Συμβουλίου στην κυβέρνηση του Ανδρέα Παπανδρέου.

## Βιογραφικό
Γεννήθηκε το 1950 στην Αθήνα. Αποφοίτησε με άριστα από τη Νομική Σχολή του Πανεπιστημίου Αθηνών και πραγματοποίησε μεταπτυχιακές σπουδές στο Πανεπιστήμιο του Φράιμπουργκ στην τότε Δυτική Γερμανία, του οποίου αναγορεύθηκε διδάκτορας Συνταγματικού Δικαίου με υποτροφία του κρατικού γερμανικού ιδρύματος DAAD.

Δίδαξε Συνταγματικό Δίκαιο στη Νομική Σχολή του Πανεπιστημίου Αθηνών και στη Νομική Σχολή του Πανεπιστημίου του Αννόβερου στη Γερμανία ενώ από το 1999 είναι καθηγητής Κοινωνιολογίας στο Πανεπιστήμιο Αιγαίου, του οποίου διατέλεσε και αντιπρύτανης.

Χρημάτισε γενικός γραμματέας του Υπουργικού Συμβουλίου στην κυβέρνηση του Ανδρέα Παπανδρέου από τον Ιανουάριο του 1984 έως τον Ιούνιο του 1988, ενώ ήδη από το 1981 υπηρετούσε στο Νομικό Γραφείο του πρωθυπουργού, υπό τη διεύθυνση του καθηγητή Γεωργίου Κασιμάτη.

Από τον Φεβρουάριο του 1996 έως τον Οκτώβριο του 1998 ήταν γενικός γραμματέας Διοίκησης και Οργάνωσης του Υπουργείου Εξωτερικών και υπήρξε ο βασικός συντάκτης του ισχύοντος σήμερα «Οργανισμού Διοίκησης και Οργάνωσης» του Υπουργείου.

Είναι μέλος της Ένωσης Ελλήνων Συνταγματολόγων, της Ένωσης Ελλήνων Κοινωνιολόγων, της Ελληνικής Εταιρείας Πολιτικής Επιστήμης κ.α.

## Παραπομπές


Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες συνταγματολόγοι
Κατηγορία:Καθηγητές νομικής Αθηνών
Κατηγορία:Έλληνες κοινωνιολόγοι
Γουλιέλμος Α΄ της Ακουιτανίας

Ο **Γουλιέλμος Α΄ της Ακουιτανίας**, γαλλ.: *Guillaume Ier d'Aquitaine* ή *Γουλιέλμος ο Ευσεβής*, γαλλ.: *Guillaume le Pieux* (22 Μαρτίου 875 - 6 Ιουλίου 918) από τον Οίκο των Γουλιελμιδών ήταν κόμης της Ωβέρνης (885-918) και δούκας της Ακουιτανίας (893-918).

## Βιογραφία
Ήταν γιος και διάδοχος του Βερνάρδου Β΄ της Ωβέρνης και της Ερμενγάρδης. Έγινε κυβερνήτης της Ωβέρνης και της Λιμουζέν, διαδεχόμενος τον πατέρα του και κατέκτησε την Ακουιτανία και το Πουατού για λογαριασμό του Εμπλ της Ακουιτανίας, ο οποίος είχε ανατραπεί από τον Άιμαρ (893). Ο Γουλιέλμος Α΄ κράτησε το δουκάτο της Ακουιτανίας για τον εαυτό του, αναλαμβάνοντας την εκπαίδευση και την κηδεμονία του Εμπλ. Οι κτήσεις του εκτείνονταν από την Αυστρασία μέχρι την Τουλούζη και περιλάμβαναν την Οτέν (Autunois) και την Μακονέζ (Mâconnais). 

Ίδρυσε το αββαείο του Κλυνύ των Βενεδικτίνων, που εξελίχθηκε σε σημαντικό θρησκευτικό και πολιτικό κέντρο. Ο Γουλιέλμος Α΄ δεν κράτησε την επικυριαρχία του αββαείου, αλλά το κατέστησε υπόλογο μόνο έναντι του πάπα, κάτι ασυνήθιστο για τα αββαεία εκείνης της εποχής, που τα είχαν στην κατοχή τους οικογένειες. Πρώτο ηγούμενο διόρισε τον Μπέρνο της Μπωμ. 

Δηνάρια που κόπηκαν στην πόλη Μπριουντ στο όνομα του Γουλιέλμου Α΄, ήταν απόδειξη της ανεξαρτησίας του.  Ο Γουλιέλμος Α΄ τάφηκε στο μοναστήρι του Αγίου Ιουλιανού στο Μπριουντ. Δεν είχε γιους και τον διαδέχθηκε ο Γουλιέλμος Β΄ της Ακουιτανίας, μεγαλύτερος γιος της αδελφής του Αδελίνδας. 

## Οικογένεια
Νυμφεύτηκε λίγο πριν το 898 την Ενγκελμπέργκα των Μποζονιδών, κόρη του Μπόζο βασιλιά της Προβηγκίας & Βουργουνδίας και της Ερμενγάρδης των Καρολιδών.

## Παραπομπές


## Πηγές
*Nouvelle Biographie Générale. Paris, 1859.
*Rouche, Michel. "Private life conquers state and society," in A History of Private Life, Vol. I, Paul Veyne, ed. Harvard University Press, 1987.

Κατηγορία:Δούκες της Ακουιτανίας
Κατηγορία:Οίκος των Γουλιελμιδών
Γάλλα (αυτοκράτειρα)

Η Αιλία **Γάλλα** (374 - 394) ήταν η σύζυγος του Θεοδόσιου Α΄. Ήταν κόρη του Βαλεντινιανού Α΄ Αυτοκράτορα του Δυτικού Ρωμαϊκού Κράτους και της συζύγου του Ιουστίνας.

## Αυτοκράτειρα
Το 387, μετά τη σύγκρουση του πατέρα της με τον Μάγνο Μάξιμο Αυτοκράτορα του Δυτικού Ρωμαϊκού Κράτους, κατέφυγε μαζί με τους γονείς της στη Θεσσαλονίκη. Η 1η σύζυγος του Αυτοκράτορα Θεοδόσιου Α΄, η Αιλία Φλακίλλα, είχε πεθάνει λίγα χρόνια νωρίτερα. Ο Θεοδόσιος Α΄ τους έδωσε καταφύγιο. Σύμφωνα με τον Ζώσιμο, η Ιουστίνα έβαλε τη Γάλλα να κλαίει ενώπιον του Θεοδοσίου Α΄ και να κάνει έκκληση για τη συμπόνοια του. Φημολογείται πως ήταν όμορφη γυναίκα και ο Αυτοκράτορας τη ζήτησε σε γάμο. Η Ιουστίνα έβαλε ως προϋπόθεση να επιτεθεί στον Μάξιμο. Ο Θεοδόσιος δέχτηκε και ο γάμος έγινε το 387 ή μετά.

Όσο ο Θεοδόσιος Α΄ έμενε για μερικά χρόνια στην Ιταλία, ο Αρκάδιος (γιος του από την Αιλία Φλακίλλα), έδιωξε τη μητριά του Γάλλα από το παλάτι . Ήταν μόλις δεκατριών, οπότε η απόφαση μπορεί να μην ήταν δική του, αλλά των συμβούλων του.

Η Γάλλα πέθανε το 394, στη γέννα. Η ακριβής ημερομηνία είναι άγνωστη.

## Παιδιά
Η Γάλλα και ο Θεοδόσιος Α΄ Αυτοκράτορας των Ρωμαίων είχαν τρία παιδιά:
* Γρατιανός, που πέθανε νέος. 
* Γάλλα Πλακιδία, το μόνο παιδί που επέζησε. Παντρεύτηκε πρώτα τον Άταουλφ ηγεμόνα των Βησιγότθων και μετά τον Κωνστάντιο Γ΄ Αυτοκράτορα του Δυτικού Ρωμαϊκού Κράτους.
* Ιωάννης, ο οποίος πέθανε μαζί με τη μητέρα του στη γέννα.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Ρωμαίες Αυτοκράτειρες
Κτις

Το **Κτις** () είναι χωριό και δήμος (*όμπετς*) στην Επαρχία Πρατσάτιτσε στην Περιφέρεια Νότιας Βοημίας στην Τσεχία. 

Ο δήμος καλύπτει έκταση 37,18 τετραγωνικών χιλιομέτρων, και είχε πληθυσμό 505 κατοίκων (στις 28 Αυγούστου 2006). 

Το Κτις βρίσκεται 15 χιλιόμετρα νοτιοανατολικά του Πρατσάτιτσε, 27 χιλιόμετρα δυτικά του Τσέσκε Μπουντεγιόβιτσε, και 132 χιλιόμετρα νότια της Πράγας.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Τσεχίας
Περδικονέρι

Με την ονομασία **Περδικονέρι** ή **Περδικονέριον**, μπορεί να αναφέρονται οι οικισμοί:
 
* Περδικονέρι Αρκαδίας, οικισμός της δημοτικής ενότητας Τροπαίων του Δήμου Γορτυνίας.
* Περδικονέρι Μεσσηνίας, οικισμός της δημοτικής ενότητας Κυπαρισσίας του Δήμου Τριφυλίας.
Χίμκι

Το **Χίμκι** (ρωσικά: Химки, ) είναι πόλη στην Περιφέρεια Μόσχας, Ρωσία, 19 χιλιόμετρα βορειοδυτικά της κεντρικής Μόσχας. Το Χίμκι χαρακτηρίζεται από πολλούς ως το πλησιέστερο σημείο στο οποίο έφτασαν οι γερμανικές δυνάμεις όταν εισέβαλαν στη Μόσχα, κατά τον Δεύτερο Παγκόσμιο Πόλεμο.

## Παραπομπές


## Εξωτερικοί σύνδεσμοι
* 

Χιμκι
Πανωφόρι

μικρογραφία|''Γκαρνταρόμπα'', τεχνική παστέλ του Castern Eggers
Με τον όρο **πανωφόρι** εννοείται ένα ένδυμα είτε ανδρικό είτε γυναικείο, που φοριέται πάνω από τον κορμό και σε ορισμένες περιπτώσεις, φτάνει μέχρι τα γόνατα. Ο σκοπός του πανωφοριού είναι να προστατέψει το ανθρώπινο σώμα από το κρύο ή από τα καιρικά φαινόμενα, να εμφανιστεί κάποιος δημοσίως με κομψότητα και ως ένα συμβολικό ένδυμα για ιερείς και μοναχούς. Στο παρελθόν ως πανωφόρι εννοούνταν αποκλειστικά το επίσημο αντρικό ένδυμα, παρόμοιο με έναν χιτώνα, αλλά κουμπωμένο μπροστά, και με διπλό ανεστραμμένο πέτο.

## Τύποι πανωφοριών

### Παλτό
* *Cappotto  *, μάλλινο πανωφόρι που φτάνει μέχρι τα γόνατα.
* *Caban*, στρατιωτικό παλτό με διπλό πέτο, γενικά πολύ άνετο και αθλητικό και με δυο κατακόρυφες τσέπες σχεδόν πάντα σε μπλε σκούρο χρώμα.
* *Montgomery*, παλτό κυρίως για άντρες, το οποίο έχει κουκούλα και κουμπιά που κλείνουν σε θηλιές από σκοινί.
* *Chesterfield*, μακρύ πανωφόρι με μονό ή διπλό πέτο το οποίο συναντάται συνήθως σε μαύρο, μπεζ ή μπλε, με γιακά σε μαύρο βελούδο.

### Μπουφάν
* *Giubbotto*, βαμβακερό ή υφασμάτινο πανωφόρι επικαλυμμένο με φόδρα από πολυεστέρα.
* *Bomber *, μπουφάν το οποίο χρησιμοποιείται στον στρατιωτικό τομέα ή σε κάποιες πολιτικές κουλτούρες ως σύμβολο της ιδεολογίας τους.
* *Chiodo*
* *Piumino*, κομψό αμάνικο μπουφάν.
* *Gilet imbottito*, μπουφάν από φτερό χήνας ή άλλου ζώου.
* *Anorak* ή *Parka*, αδιάβροχο μπουφάν με κουκούλα
* *Eskimo*, μπουφάν με κουκούλα διακοσμημένη με γούνα.

### Αδιάβροχα
* *Impermeabile*, πανωφόρι αποτελούμενο από αδιάβροχα υλικά.
* *Cerata*
* *Trench*, τύπος αδιάβροχου.

### Κάπες
* *Mantello*, πανωφόρι αμάνικο τελείως ανοιχτό μπροστά, που φοριέται πάνω από τους ώμους.
* *Tabbaro*, αντρική κάπα που περιστρέφεται και δένει πάνω στο λαιμό.
* *Mackintosh*, αδιάβροχη κάπα.
* *Kalasiris*, αντρική και γυναικεία κάπα στην αρχαία Αίγυπτο.
* *Burnus*, αντρική κάπα με μάλλινη κουκούλα που χρησιμοποιούταν στη Βόρεια Αφρική από τους Βέρβερους.
* *Frock coat*, κάπα με μανίκια που φτάνει στα γόνατα και έχει κεντρική οπή στο πίσω μέρος.

## Διάφορα είδη πανωφοριού
* *Pelliccia*, γυναικείο πανωφόρι φτιαγμένο από κατεργασμένο δέρμα ζώου, φυσικό ή συνθετικό.
* *Tunica*, γυναικείο παλτό, τελείως κλειστό
* *Zimarra*, μακρύ αντρικό πανωφόρι πλούσια στολισμένο.
* *Caffettano*, αντρικό παλτό από βαμβάκι ή μαλλί.
* *Greca*, μακρύ πανωφόρι μέχρι τους αστραγάλους, το οποίο χρησιμοποιείται πάνω από το ράσο.
* *pastrano*, πανωφόρι ρωμαιοκαθολικού τύπου που φορούσαν κάποτε οι φτωχοί.
* *djellaba*, παραδοσιακός χιτώνας, γενικά σε μπλε χρώμα (φαρδύ, άνετο και σε θέση να προστατέψει από τη ζέστη), που φοριέται από πολλές φυλές της ερήμου.
* *redingote *, πανωφόρι ενδιάμεσο σε κάπα και παλτό.
* *vestaglia*, πανωφόρι για το σπίτι, που φοριέται μόνο πάνω από την πιτζάμα.
* *Hacking jacket*, πανωφόρι ιππασίας.

## Εξωτερικοί σύνδεσμοι
Εκκρεμές του Νεύτωνα

Το **Εκκρεμές του Νεύτωνα**, που πήρε το όνομά του από τον Ισαάκ Νεύτων, είναι μια συσκευή που καταδεικνύει τη διατήρηση της ορμής και της ενέργειας με τη χρήση μιας σειράς σφαιρών που ταλαντεύονται. Όταν μια σφαίρα στο τέλος σηκώνεται και απελευθερώνεται, χτυπάει τις στατικές σφαίρες. Η δύναμη μεταδίδεται μέσω των στατικών σφαιρών και ωθεί την τελευταία σφαίρα προς τα πάνω. Η συσκευή είναι επίσης γνωστή ως **οι σφαίρες του Νεύτωνα**, **οι μπάλες του Νεύτωνα**, **το λίκνο του Νεύτωνα** ή **η κούνια του Νεύτωνα**.

## Παραπομπές


Κατηγορία:Εκπαιδευτικά παιχνίδια
Κατηγορία:Ισαάκ Νεύτων
Πρεβάλιε ποντ Κρίμομ

Το **Πρεβάλιε ποντ Κρίμομ (**) είναι οικισμός στο Δήμο Μπρεζόβιτσα της κεντρικής Σλοβενίας. Ο δήμος αποτελεί μέρος της παραδοσιακής περιφέρειας της Εσωτερικής Καρνιόλα. Επίσης, αποτελεί μέρος της Στατιστικής Περιφέρειας της Κεντρικής Σλοβενίας.

## Όνομα
Ο οικισμός μετονομάστηκε σε Πρεβάλιε ποντ Κρίμομ το 1953. Μέχρι τότε, το χωριό ονομαζόταν ως Πρεβάλιε.

## Εκκλησία
αριστερά|μικρογραφία|Η εκκλησία του Πρεβάλιε ποντ Κρίμομ
Η τοπική εκκλησία, χτισμένη σε ένα μικρό λόφο που ονομάζεται Ζαλόστνα γκόρα (Όρος της Θλίψης, στα ), βόρεια του οικισμού, χτίστηκε το 1727 από τους Καρθουσιανούς από την Μπίστρα. Ανήκει στην Ενορία του Πρεσένιε.

## Παραπομπές


Κατηγορία:Πόλεις της Σλοβενίας
Ισπανική διάλεκτος της Χιλής

Η **χιλιανή διάλεκτος** (ενδώνυμο: español chileno) αποτελεί την κυριαρχούσα διάλεκτο της ισπανικής γλώσσας στη Χιλή και μία από τις κύριες διαλεκτολογικές υποδιαιρέσεις της γλώσσας στην Αμερικανική ήπειρο. Η ισπανική γλώσσα (που λαμβάνει και την ονομασία καστιλιανική) είναι η εκ των πραγμάτων επίσημη γλώσσα του κράτους και ομιλείται από το 99,3 % των Χιλιανών. Η χιλιανή διάλεκτος συμβιώνει με τη διάλεκτο του αρχιπέλαγους Τσιλοέ στην κεντρική Χιλή και τη διάλεκτο των Άνδεων στον βορρά.

Η διάλεκτος συμμερίζεται τα ευρύτερα χαρακτηριστικά των ισπανικών της Αμερικής και της νότιας Ισπανίας όπως τη σύγχυση των συριστικών και ουρανικών ενώ την ξεχωρίζει η ουρανική πραγμάτωση [c,ç,ʝ, ɟ] των αλλόφωνων των υπερωικών κλειστών φωνημάτων /k/, /g/, /x/ μπροστά από ουρανικά φωνήεντα. Η χρήση της προσωπικής αντωνυμίας *vos* στη θέση του *tú* (μποσέο) χαίρει επίσης ευρείας αποδοχής. Αναφορικά με το λεξικό, η χιλιανή διάλεκτος έχει επιρροές από τις ιθαγενείς γλώσσες της χώρας όπως τη μαπούτσε και την νότια κέτσουα.

## Παραπομπές


Κατηγορία:Γλώσσες της Χιλής
Κατηγορία:Ισπανικές διάλεκτοι της Αμερικής
ΜΚ Χίμκι

Η **ΜΚ Χίμκι** (ρωσικά: БК «Химки») είναι ρωσική επαγγελματική ομάδα καλαθοσφαίρισης που εδρεύει στο Χίμκι της Περιφέρειας Μόσχας. Η πρώτη ομάδα του συλλόγου συμμετέχει στην Ευρωλίγκα και στην Γεντίναϊα Λίγκα. Το πλήρες επίσημο όνομα του συλλόγου στις διεθνείς διοργανώσεις είναι *Χίμκι Περιφέρειας Μόσχας* (Khimki Moscow Region).

## Στάδιο
Η Χίμκι διεξάγει τους εντός έδρας αγώνες της στο Μπασκετμπόλνι Τσεντρ Χίμκι, χωρητικότητας 6.000 θεατών, τόσο στα εγχώρια πρωταθλήματα όσο και σε ορισμένους αγώνες στα ευρωπαϊκά πρωταθλήματα. Ξεκινώντας από την περίοδο 2015/2016, η Χίμκι άρχισε να διεξάγει τους αγώνες της Ευρωλίγκας στο Ντβόρετς Σπόρτα Κριλάτσκογε.

## Επιτυχίες

### Εγχώριες
* **Ρωσικό Πρωτάθλημα** (RSL / PBL):

::Δεύτερη θέση (8): 2006, 2008, 2009, 2010, 2011, 2012, 2013
::

* **Κύπελλο Ρωσίας**:
::Κυπελλούχος (1): 2008
::Φιναλίστ (1): 2006

### Περιφερειακές
* **[[VTB Λίγκα|Γεντίναϊα Λίγκα]]**
:;Πρωταθλήτρια (1): 2011
::Δεύτερη θέση (1): 2015

### Ευρωπαϊκές
* **[[Eurocup Basketball|Γιούροκαπ]]**
::Νικήτρια (2): 2012, 2015
::Δεύτερη θέση (1): 2009

* **[[EuroChallenge]]**
::Δεύτερη θέση (1): 2006

## Λογότυπα
Στις 9 Αυγούστου του 2016, η Χίμκι υιοθέτησε ένα νέο λογότυπο για τον εορτασμό της 20ης επετείου της, το οποίο αντικατέστησε το προηγούμενο που χρησιμοποιούνταν από το 2006.

## Παραπομπές


## Εξωτερικοί σύνδεσμοι
* 

Κατηγορία:Ρωσικοί σύλλογοι καλαθοσφαίρισης
Κατηγορία:Αθλητισμός στη Μόσχα
Κατηγορία:Ιδρύσεις ομάδων καλαθοσφαίρισης το 1997
Κατηγορία:Σύλλογοι της Ευρωλίγκα ανδρών
Βαλένθια Μπάσκετ

Η **Βαλένθια Μπάσκετ** (ισπανικά: *Valencia Basket*) είναι επαγγελματική ομάδα καλαθοσφαίρισης με έδρα τη Βαλένθια της Ισπανίας. Η ομάδα αγωνίζεται στη Λίγα ΑΘΜ και στην Ευρωλίγκα. Διεξάγει τους εντός έδρας αγώνες της στη Αρένα Roig.

## Τρέχουσα σύνθεση




## Διάγραμμα ομάδας


## Πάνθεον FIBA

## Επιτυχίες

### Εγχώριες
* **[[Πρωτάθλημα Καλαθοσφαίρισης Ισπανίας|Λίγα ACB]]**
::**Πρωταθλήτρια (1)**: 2017
::*Δεύτερη θέση (1)*: 2003

* **[[Κύπελλο Ισπανίας (καλαθοσφαίριση ανδρών)|Κύπελλο Ισπανίας]]**
::**Κυπελλούχος (1)**: 1998
::*Φιναλίστ (4)*: 2000, 2006, 2013, 2017

* **[[Σούπερ Καπ Ισπανίας (καλαθοσφαίριση ανδρών)|Σούπερ Καπ Ισπανίας]]**
::**Κυπελλούχος (1)**: 2017
### Διεθνείς
* **[[Κύπελλο Σαπόρτα]]**
::*Φιναλίστ (2)*: 1999, 2002

* **[[Eurocup Basketball|Γιούροκαπ]]**

::**Νικήτρια (4)**: 2003, 2010, 2014, 2019
::*Φιναλίστ (2)*: 2012, 2017

## Παραπομπές


## Εξωτερικοί σύνδεσμοι

* 

Κατηγορία:Ισπανικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1986
Κατηγορία:Σύλλογοι της Ευρωλίγκα ανδρών
Εθνικό Πάρκο Σανγκάυ

Το **Εθνικό Πάρκο Σανγκάυ** () είναι εθνικό πάρκο του Ισημερινού. Αποτελεί Μνημείο Παγκόσμιας Κληρονομιάς της UNESCO.

Έχει έκταση 5.177,65 τετρ. χιλ. και βρίσκεται στο κέντρο της χώρας. Εκτείνεται σε περιοχές των περιφερειών Μορόνα Σαντιάγκο (Morona Santiago), Τσιμποράσο (Chimborazo) και Τουνγκουράουα (Tungurahua). Στο πάρκο υπάρχουν δύο ενεργά ηφαίστεια, το Τουνγκουράουα και το Σανγκάυ και ένα ανενεργό, το Ελ Αλτάρ (Kapak Urku). Τα οικοσυστήματα του πάρκου τα διακρίνει μεγάλη ποικιλία, καθώς συναντώνται από τροπικά δάση μέχρι και παγετώνες.

## Εξωτερικοί σύνδεσμοι

* http://whc.unesco.org/pg.cfm?cid=31&id_site=260
* http://www.sangay.eu/index.php?lang=en
* https://web.archive.org/web/20160921074240/http://www.cordilleratropical.org/en/default.html

Κατηγορία:Ισημερινός
Αντώνης Φραγκάκης

Το όνομα **Αντώνης Φραγκάκης** μπορεί να αναφέρεται στον:

* Αντώνης Φραγκάκης, Έλληνας ηθοποιός
* Αντώνης Φραγκάκης, Έλληνας μουσικός

__DISAMBIG__
Μαστοραίικα-Σταμαίικα Αχαΐας

Τα **Μαστοραίικα-Σταμαίικα** (εναλλακτική γραφή: **Μαστορέικα-Σταμέικα**) είναι οικισμός του Νομού Αχαΐας, ο οποίος υπάγεται στην Τοπική Κοινότητα Χαλανδρίτσας της Δημοτικής Ενότητας Φαρρών του Δήμου Ερυμάνθου.

Βρίσκονται σε μια πεδινή τοποθεσία, παραπλεύρως της Εθνικής Οδού Πατρών-Τριπόλεως ("Ε.Ο. 111") και σε υψόμετρο 155 μέτρων περίπου, ενώ απέχουν οδικώς 8 χλμ. από τη Χαλανδρίτσα και 18 χλμ. από την Πάτρα.

Γειτνιάζουν με τις Κυδωνιές και το Βασιλικό στα βόρεια και βορειοδυτικά αντίστοιχα, με την Κοίμηση στα βορειοανατολικά, με τον Πρέβεδο στα νότια και με το Φαρραί στα νοτιοδυτικά.

## Ιστορικά στοιχεία
;Ονομασία
Η ονομασία του οικισμού είναι ανθρωπωνυμικό και προέρχεται από το επίθετο της οικογένειας που κατοικεί εκεί. Ωστόσο, σύμφωνα με τοπική μαρτυρία, υπάρχει και η άποψη ότι η ονομασία του προέρχεται από Ηπειρώτες μάστορες από την περιοχών των Ιωαννίνων που ήρθαν και εγκαταστάθηκαν εκεί.

;Άλλα στοιχεία
Είναι σχετικά καινούριος σαν οικισμός. Αναγνωρίστηκε ως επίσημος οικισμός της τοπικής αυτοδιοίκησης στις 05/04/1981 και έκτοτε αποτελεί τμήμα της Κοινότητας Χαλανδρίτσας σε όλες τις διοικητικές μορφές της και τις μεταβολές που έχουν πραγματοποιηθεί.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Χρήστος Θ. Κανελλάκης, *Το Μοίραλι από το 1461 έως σήμερα. Ετυμολογικό λεξικό των πρώην Δήμων Μεσάτιδος, Φαρρών, Τριταίας, Λασιώνος Ηλείας*, Εκδόσεις Περί Τεχνών, Πάτρα 2010. ISBN 978-960-6684-64-7.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μαστοραίικων-Σταμαίικων Αχαΐας. eetaa.gr. Ανακτήθηκε: 15/06/2017.
* Ε.Ε.Τ.Α.Α. - Διοικητικές μεταβολές Κοινότητας Χαλανδρίτσας Αχαΐας. eetaa.gr. Ανακτήθηκε: 08/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου